- Duc povestea frumoasă a calificărilor mai departe
- Stanciu şi Drăguşin sunt idoli pentru tinerii care visează la calificări cu naţionala mare
Duc povestea frumoasă a calificărilor mai departe! Stanciu şi Drăguşin sunt idoli pentru tinerii care visează la calificări cu naţionala mare a României.
"Hai, Romania! In fiecare zi".
Generaţia actuală de jucatori de la natională creşte generaţia următoare. Alibec, Stanciu, Drăguşin şi Puşcaş sunt idoli pentru jucătorii de la naţionalele mici.
"(N.r. Cine e idolul tău de la naţionala de seniori? Cine te-a impresionat în calificări?) Mihăilă, Stanciu", a declarat Ştefan Baiaram.
"M-au impresionat mai mulţi jucători: Stanciu, Drăguşin m-a impresionat, Burcă ", a declarat şi Matei Ilie.
S-au legat prietenii între jucătorii de la tineret si cei din naţionala mare.
"(N.r. Cine este idolul tău de la naţionala de seniori) George Puşcaş. Am cu el şi o relaţie foarte ok şi…mă motivează mult. Mă face să-mi doresc să ajung şi eu la echipa naţională mare", a spus şi Rareş Burnete.
Toţi jucătorii din naţionalele mici vor să le calce pe urme fotbaliştilor calificaţi la Europeanul din Germania.
"Idolul meu din naţională e Drăguşin", a declarat şi Andrei Racu.
La naţionala sub 17 ani apără un puşti de la Juventus.
"Dragusin. Când a venit la Juventus, când avea 17 ani, am văzut de unde a plecat şi acum unde joacă el, la Tottenham", a declarat şi Riccardo Radu.